CELEX: 62010TA0271(01)
Language: sk
Date: 2020-11-18 00:00:00
Title: Vec T-271/10 RENV II: Rozsudok Všeobecného súdu z 18. novembra 2020 – H/Rada („Spoločná zahraničná a bezpečnostná politika – Člen personálu vyslaný členským štátom na EUPM v Bosne a Hercegovine – Rozhodnutie o preložení – Zneužitie právomoci – Služobný záujem – Psychické obťažovanie – Sankčný charakter preloženia – Zodpovednosť – Nemajetková ujma“)

25.1.2021   
            
            
               SK
            
            
               Úradný vestník Európskej únie
            
            
               C 28/35
            
         
      Rozsudok Všeobecného súdu z 18. novembra 2020 – H/Rada
      (Vec T-271/10 RENV II) (1)
      
      („Spoločná zahraničná a bezpečnostná politika - Člen personálu vyslaný členským štátom na EUPM v Bosne a Hercegovine - Rozhodnutie o preložení - Zneužitie právomoci - Služobný záujem - Psychické obťažovanie - Sankčný charakter preloženia - Zodpovednosť - Nemajetková ujma“)
      (2021/C 28/54)
      Jazyk konania: angličtina
      
         Účastníci konania
      
      
         Žalobca: H (v zastúpení: L. Levi, avocate)
      
         Žalovaná: Rada Európskej únie (v zastúpení: A. Vitro a A. de Elera-San Miguel Hurtado, splnomocnení zástupcovia)
      
         Predmet veci
      
      V prvom rade návrh založený na článku 263 ZFEÚ na zrušenie jednak rozhodnutia zo 7. apríla 2010, podpísaného vedúcim personálneho útvaru Policajnej misie Európskej únie (EUPM) v Bosne a Hercegovine, ktorým bola žalobkyňa preložená na pracovné miesto Criminal Justice Adviser – Prosecutor na regionálny úrad v Banja Luke (Bosna a Hercegovina), a jednak rozhodnutie z 30. apríla 2010, ktoré podpísal vedúci EUPM, uvedený v článku 6 rozhodnutia Rady 2009/906/SZBP z 8. decembra 2009, o policajnej misii Európskej únie (EUPM) v Bosne a Hercegovine (Ú. v. EÚ L 322, 2009, s. 22), ktoré spresňuje operačný dôvod jej preloženia, a v druhom rade návrh založený na článku 268 ZFEÚ na náhradu škody, ktorú údajne utrpela žalobkyňa
      
         Výrok rozsudku
      
      
                  1.
               
               
                  Rozhodnutie zo 7. apríla 2010, podpísané vedúcim personálneho útvaru Policajnej misie Európskej únie (EUPM) v Bosne a Hercegovine, ktorým bola H preložená na pracovné miesto Criminal Justice Adviser – Prosecutor na regionálny úrad v Banja Luke (Bosna a Hercegovina), a rozhodnutie z 30. apríla 2010, ktoré podpísal vedúci EUPM, uvedený v článku 6 rozhodnutia Rady 2009/906/SZBP z 8. decembra 2009 o policajnej misii Európskej únie (EUPM) v Bosne a Hercegovine, ktoré spresňuje operačný dôvod jej preloženia, sa zrušujú.
               
            
                  2.
               
               
                  Rada Európskej únie je povinná zaplatiť H sumu vo výške 30 000 eur.
               
            
                  3.
               
               
                  V zostávajúcej časti sa žaloba zamieta.
               
            
                  4.
               
               
                  Rada znáša svoje vlastné trovy konania a je povinná nahradiť trovy konania vynaložené H v tejto veci, ako aj vo veciach T-271/10, T-271/10 R, T-271/10 RENV, C-455/14 P a C-413/18 P.
               
            
         (1)  Ú. v. EÚ C 221, 14.8.2010.